अष्टमी पर मंदिरों में श्रद्धालुओं ने टेका मत्था, मांगीं मन्नतें
विश्वप्रसिद्घ माता भीमेश्वरी मंदिर में हर माह की अष्टमी के दिन मंदिर में भक्तों की भीड़ उमड़ी। भक्तों ने मां के दरबार में माथा टेका और पवित्र सरोवर से मिट्टी निकालकर स्नान करके अपने परिवार की मंगल कामना की।
मां के दरबार में सुबह से ही भक्तों के दर्शन करने पहुंचें थें। सुबह साढ़े चार बजे मां को अंदर वाले दरबार से बाहर वाले भवन में लाया गया। जहां पुजारी ने मंत्रोच्चारण के साथ स्नान करवाया उसके बाद मंगला आरती करके मां के दर्शन भक्तों के लिए खोल दिए गए। उसके बाद मां के दर्शनों का सिलसिला दोपहर तक जारी रहा।
मंदिर के पुजारी पुरूषोतम वशिष्ठ का कहना है कि हर माह अष्टमी के दिन मां के दरबार में भक्त दर्शन करने के लिए आते हैं अपने परिवार में सुख शांति की कामना करते हैं। नवविवाहित जोड़ों ने गठजोड़े की जात, बच्चों के बाल उतरवाकर भक्तों ने पूजा अर्चना की। वहीं महिलाओं ने मां के मंदिर में पीपल के पेड़ पर धागा बांधकर मन्नत मागी।
बेरी. पूजा-अर्चना करतीं महिलाएं।
hin_Deva hin_Deva hin_Deva hin_Deva mai_Deva